 Nr. L 79/14 De Europæiske Fællesskabers Tidende 21. 3. 87 RÅDETS FORORDNING (EØF) Nr. 801/87 af 16. marts 1987 om ændring af forordning (EØF) nr. 1883/87 om fastsættelse af de almindelige regler for finansiering af interventioner gennem Den europæiske udviklings- og garantifond for Landbruget, garantisektionen RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 729/70 af 21. april 1970 om finansiering af den fælles landbrugs- politik ()), senest ændret ved forordning (EØF) nr. 3769/ 85 ?), særlig artikel 3, stk. 2, under henvisning til forslag fra Kommissionen, under henvisning til udtalelse fra Europa-Parlamentet (?), under henvisning til udtalelse fra Revisionsretten (4),'og ud fra følgende betragtninger : Der bør undtagelsesvis træffes yderligere foranstaltninger i 1987 og 1988 for at fremskynde afsætningen af smør, der ligger på offentlige lagre, og fastsættes særlige regler for finansieringen for at fordele den deraf følgende budget- byrde på flere regnskabsår ; under hensyn hertil bør finansieringen gennem EUGFL, garantisektionen, af udgifterne i forbindelse med tabene på salg i regnskabsårene 1987 og 1988 udsættes til regnskabsåret 1989; finansieringen af disse udgifter påbegyndes i 1989 og begrænses til 25 % for dette regnskabsår, idet de resterende 75 % finansieres i tran- cher på 25 % over de tre følgende regnskabsår ; disse foranstaltninger må vedtages omgående for at få fuld virkning ; forordning (EØF) nr. 1883/78 (, senest ændret ved forordning (EØF) nr. 1334/86 (), bør derfor ændres — ()) EFT nr. L 94 af 28. 4. 1970, s. 13. (?) EFT nr. L 362 af 31. 12. 198$, s. 17. ) Udtalelse afgivet den 12. marts 1987 (endnu ikke offentliggjort i Tidende). (1) EFT nr. C 59 af 7. 3. 1987, s. S. () EFT nr. L 216 af 5. 8. 1978, s. 1. () EFT nr. L 119 af 8. 5. 1986, s. 18. UDSTEDT FØLGENDE FORORDNING : Artikel 1 I artikel 4, stk. 1, i forordning (EØF) nr. 1883/78 indsættes følgende afsnit : »For de tilfælde af særlig afsætning af smør fra offent- lige lagre, hvorom der er truffet afgørelse som led i den fælles markedsordning for mælk og mejeripro- dukter i 1987 og 1988, og i forbindelse med hvilke der henvises til denne bestemmelse, påbegyndes finansieringen af salgstabet i 1989, idet den er begrænset til 25 % af det konstaterede tab i løbet af det pågældende regnskabsår. De resterende 75 % finansieres i trancher på 25 % i løbet af de følgende tre regnskabsår. Denne finansiering skal, medmindre det er aldeles umuligt, finde sted i løbet af første kvartal i hvert af de pågældende år. Salgstabet svarer til forskellen mellem den værdi af de overførte mængder, som er omhandlet i artikel 1, stk. 1, litra c), i forordning (EØF) nr. 3247/81 ()), og værdien af de mængder, der afsættes ved en foranstalt- ning som nævnt i ovenstående afsnit. De endnu ikke tilbagebetalte beløb for de således beregnede tab forrentes til de rentesatser, der fastsættes i henhold til artikel 5. () EFT nr. L 327 af 14. 11. 1981, s. 1.« Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes fra den 1. december 1986.